《菊影 其一》
清代·汪文柏

丘园高蹈识芳名，入室忘形夜气清。数武淡香分对榻，一窗生意出孤檠。

多情彭泽诗偏少，没骨僧繇画未成。梦断枕屏留傲态，缸花开尽月添明。

作者简介：安徽休宁人，原籍浙江桐乡。康熙间，官兵马司指挥，三载归里。工诗，善画墨兰，雅秀绝俗，亦工山水小品。晚年手定诗稿《柯亭余习》，朱彝尊序之。又有《古香楼吟稿》等。